Juodis (Alytaus r.)
Juodis – ežeras Lietuvoje, Alytaus rajone, 6,5 km į pietus nuo Nemunaičio miestelio. Ežero ilgis iš vakarų į rytus – 0,65 km, plotis – iki 0,36 km. Altitudė 93,4 m. Krantai vietomis aukštoki, vietomis žemi. Šiauriniame krante yra pelkėtas pusiasalis. Vakarinėje ir rytinėje pakrantėse stūkso Noškūnų miškas. Vakaruose išteka upeliukas (Rūžės baseinas). Šalia įsikūręs Pieriškių kaimas.